
CHIBIMBISO CHOKUBHANCHA BATINOSHINGILANA NABO
	Hwange Rural District Council
Lukosi Service Centre
Stand 119, Lukosi
Hwange
Zimbabwe
0772477804

Kamativi Sub Office
Cell : 0777704988

Dete Sub Office
Cell 0773209984

Problem Animal Control (PAC) 

Ambulance Services 
0773720970
0782362365
0774955766


Fire services 
0782382352
0780213947
0774955766


Email address : hwangeruraldc@gmail.com
https://whatsapp.com/channel/0029VbAHbyYJP20zXth9AD3R
https://www.facebook.com/share/1FbWXnYVcx/

Website : www.hwangerdc.co.zw 




Inzila yokuzhula
Kubumbwa kwechibimbo chokushinga cheHwange Rural District Council chakashingisa inzila yokubhuzisisa mukati mwabashingi bamapazu alosiyanana akaba iwo akapa unshaji wokushinga mukubhancha zwilosiyana mumapazu alosiyanasiyana. 
Chinangwa
Chinangwa chechibimbo chokushinga kwedu ndichokukobela batinobhancha mukubapa luzibo lunowhisisika munzila jatinoshinga najo, muzwinobhatika nezwatilolingilila kuta. Yezwi zwinopandulula chibimbo cheKhansili mukubhancha akale nechibimbo chayabo batinobhancha mulubhancho lwabanowana kunasu. 
Chibimbo chokushinga kwedu chinotondejela kubimbika kwedu mulubhancho lwatinopa nokudoma zwilolingililwa kutiwa. Chibimbo chedu akale kuti yezwi zwisungwaje bose batinobhancha nabamwe bamakapo kutila kuti titubule kutala kana kupima mashingilo edu tikwelanisa nezwatinokwelela kuta mukushinga kwedu akale titubule kubuya kabili kozibisa batinobhanchicha patisijakatubula nopanokwelela kukololwa patisijakazhajikija. 
Batinobhancha
· Inhabi jaFulumende
· Bagali akale namakapo abo
· Bezwobuchilo
· Zwikolo
· Mabhizimusi omubugalo 
· Banobhancha banhu
· Banhu butilile
Zwinokwelela kutiwa nabeKhansili mukubhancha ndizwezwi zwinotobela;
· Kubhata zwibuya bugalo bwenyika
· Zwiwanikwa nokubhata zwibuya bugalo bwenyika
· Kubhata zwibuya zwobuchilo
· Zwikolo  
· Kulungisa migwagwa nokuyilondota
· Zwokunyetutukwa – zwibakwa zwemizano nezwamawolu alobakwa mubugalo
· Kusokubajwa kwabanhu butilile nokubalinga. 
· Kubona kuti milawu imutobelejwa 
· Kubhata zwibuya jimali
· Kulipisa jimali 
Umbono woponshingo 
· Kuba nobugalo bulosimiswa namagalilo nobufumi kuswikila mugole lya2030.
Chilebo chechinangwa
· Kupa lubhancho lulokwelela kunabozwobuchilo, ivula iloshambijika, indayijo, imbudililo yezwibakwa nokusimisa zwobufumi mukushingisa zwibuyanana zwichiwa zwedu.  
Zwokukwemuja
· Kuzwideleja 
· Kubhudila pachena
· Kubanondandu
· Kusoshaluja
· Kundilila mbeli
Zwilolingililwa kutiwa mukushinga
Zwilolingililwa kutiwa mukushinga zwingasiyana zwindililila nezwimo zwilosiyanasiyana, zwimo zwabanhu akale nobulemu bwenyaya imwe neyimwe. 

Zwilolingililwa kutiwa mukubhancha
Yechi chibimbo chokushinga kwedu ndicho chilolingililwa kuzhajikijwa nenhabi jamakapo alosiyana mukushinga kwedu. Tabekumbila lubhancho lwenu mukuzhajikija zwibimbo zwokushinga kwedu pakuti mutobeleje zwamunokwelela kuta namwi sabanhu batinobhancha.
INHABI JAMAPAZU NEMISHINGO YAJO 

1. IBHAZU LILOLINGANA NEZWAMASHINGILO 
Umbono webhazu yeli.

· Kugala bakazwipila kushandula iHwange Rural District Council (HRDC) ibe iyo inoshinga zwibuya mubugalo bwayo.

Chinangwa chebhazu yeli

Chinangwa chedu ndichokupa lubhancho kunhabi jilosiyana jeKhansili akale nobugalo bulolingwa nayo. 

Zwilolingililwa kushingwa nebhazu yeli
· Kutola nokushala bashingi
· Kulingana nezwokugajikana zwibuyanana mumilandu yatiwa
· Kukwendeleja zwamashingilo abanhu kunhabi jose jeKhansili.
· Kufukulula zwinodiwa pakulayija bashingi mishingo akale nokupa indangalilo jilokwelela pakubalayija mishingo. 
· Kukamujana nokulyijana kwabashingi nayabo bakabapa unshingo akale nokuti kulyijana yoku kumubhatwa chini mukuwilana kwabo.
· Kukwendeleja zwilayijo zwokulayija banhu zwinotiwa nabeKhansili
· Kulondota zwose zwakwalwa muwhalo zweKhansili. 
· Kubona kuti maWofesi eKhansili akale nobugalo buloshambijika akale bugalika. 
· Kubona zwamashingisilo ejimali amapazu emishingo.
· Kukwendeleja zwendipo jabashingi. 
· Kubhudililisa akale nokupenyengula zwisungo zwamasimba emishingo zwabashingi.
· Kukwendeleja zwamakwepele endipo jabashingi 
· Kukwendeleja zwinotiwa nabechinhulume nabechinhukaji.

Chibhanchijo chemishingo 
· Kushandula zwililijiko zwayabo batinobhancha mumazhuba mashanu tazibiswa. 
· Kubhancha bose banozha kobhadala zwikwelete mumaminiti makumi mabili baswika. 
· Kushandula mabonelo abokuzhe banolingana nokushingiswa kwemali akale nokupa maano kana indangalilo imbuya mumazhuba makumi matatu okushinga.
· Kupa inshandulo kuna bose banozha kobhuza zwemishingo yokuKhansili pose pabanobhuzila. 
· Kuba ipo kumakota ozwemilandu ilonangana nabeKhansili mumviki imwempela.

Zwilolingililwa mukushinga kwedu
	Chilabo
	Mishingo
	Unshaji kana mazhuba okulingililwa kwenshandulo 

	1
	Kushandula luwayile lwefoni
	Yalila kashanu chete 

	2
	Kufonela yabo babakweja kufona
	Izhuba limwempela lyonshingo

	3
	Kushandula zwakwalwa zwatumijwa
	imviki

	4
	Kutambula zwawakwala kana zwida inshandulo ilonika inoda unshaji kuti tite ishakisiso.
	Mazhuba igumi namana 

	5
	Kushandula zwililijiko zwenu
	Imviki 

	6
	Kumuzibisa kuchinonshaji kana tajilwa kuzhajikija chibimbo chemishingo yedu. 
	Izhuba limwempela 

	7
	Kupa lubhancho kwapinda ma awa okushinga kwamuka zwinoda lubhancho lwedu nokukambija munshaji wakaleyo. 
	100%

	8
	Kusiya “ikadi lyokuzha” kwedu linechilabo chefoni yedu kana tafona tili pawunogala kana pawunoshingila tawana usipo. 
	100%

	9
	Kukulayila kunabamwe bangakubhanchija kana isu beKhansili tisimutubula kukupa lubhancho lwawumuda.
	Mu-awa imwempela 

	10
	Kukwala mabambo emishangano.
	Imviki 

	11
	Kukwala mabambo emishangano yamaKhomiti.
	Imviki

	12
	Kukwala maminiti 
	Imviki imbili

	13
	Kushandula zwililijiko zwabashingi
	Imviki

	14
	Kushandula zwililijiko zwabokuzhe batinobhancha
	Mazhuba igumi namana okushinga



2. IBHAZU LYONHU UNOLINGANA NOZWEMALI
Chilebo chechinangwa 
· Kupa indangalilo imbuya yenzila yokushingiswa kwemali ilokwelela kuKhansili inokwendelana neRural District Councils Act (Chapter 29:13) and Public Finance Management Act (Chapter 22:19)
Unshingo wenhabi yeyi
	· Kubunganisa zwishingiso

	· Kubamba zwokushingiswa kwemali

	· Kubambila makwalo ozwemali.

	· Kubhata nokululamiswa kwemali jeKhansili

	· Kuchinga banokweletisa nabanokweleta. 

	· Kulonodotwa nokululamisa kwezwishingiso zwatengwa

	· Kuta akale nokubhata zwibuya, kululamisa kwezwinotiwa nokulingana nozwemali. 

	



Inhabi ilolingililwa kuzhajikija mashingilo anotobela
	chilabo 
	Unshingo
	Kulingililwa kwenshandulo yonshingo 

	1
	Kukwala malisiti emali
	Maminiti mashanu

	2
	Kubhuza zwinokwelela kubhadalwa
	Maminiti matatu

	3
	Kupa zwilokwalwa zwinokwelela kubhadalwa
	25th yomweji yose mugole

	4
	Kubalwa kwamamita 
	nomweji

	5
	E-mayili
	Muma-awa makumi mabili namana

	6
	Kubhadala zwikwelete
	i-awa imwempela

	7
	Kubhadala
	Mazhuba mashanu namabili okushinga

	8
	Kukwala ma-invoyisi
	Maminiti igumi

	9
	Kusenga imali kubhenki
	Mazhuba ose kuWofisi ihulwana 
NoBwashanu bose kuWofisi inhukutuku 



Ibhazu linolingana nokutambulwa kwemali yawanwa kana yatambulwa  
	Chilabo 
	Unshingo
	Unshaji ulolingililwa

	1
	Kutobelejwa kwamalisiti asijakwalwa zwibuya
	i-awa imwempela

	2
	Kukolola malisiti akwalwa lubili 
	i-awa imwempela

	3
	Kutambulwa kwamalisiti akakwalwa
	Izhuba limwempela

	4
	Kuma konshaji pamubhadalwa
	Maminiti mashanu  

	5
	Kukwalwa kwamalisiti abanhu babhadala beshingisa intaneti kana mafoni
	Izhuba limwempela

	6
	
	



KUTENGWA KWEZWINHU 

Chilebo chechinangwa:Chinangwa chedu ndichokutenga zwinhu zweKhansili nenzila isina kusisa akale ipo pachena kutila kuzhajikija zwinodiwa neKhansili nenzila imbuyanana. 
Mishingo
· Kutengwa kwezwinhu zweKhansili kushingiswa EGP zwikwendelana nabanhu. 
· Kubhiswa kwezwinhu.
· Kuta mabambo egole okutengwa kwezwinhu zweKhansili. 
· Kuta mabambo okupela komweji akale nokupela kwemyeji mitatu mugole kukwalwa isumo yokuzibiswa kokutengwa kwezwinhu ichasengwa kuPRAZ nokunabegapo lyomukati lyeKhansili. 
· Kubambila nokubhatwa zwibuya kwezwinokwelela kutengeswa kana kutengwa zwikwendelana nechivumilano chePublic Procurement and Disposal of Public Assets (PPDPA) Act.
· Kubhata zwibuya makwalo ezwivumilano zwatiwa nabashingi nayabo babapa unshingo.
· Kubhudilisa nokutila zwisungo zwokutengwa kwezwinhu.
· Kubhata zwibuya zwatengwa zwikalondotwa 
· Kupenyengula bubuya bwezwinhu zwabuzwa nabanotitengesela
	
	
Ibhazu linolingana nezwokutengwa kwezwinhu lilolingililwa kuta zwinotobela;
	Chilabo
	Mashingilo
	Unshaji ulolingililwa

	1
	Kushandula kushakwa kwamakwepele anotondeja indipo yezwimuda kutengwa zwakumbilwa namapazu oponshingo 
	Mazhuba igumi

	2. 
	Kushandula banhu bamuda kutibuzila zwinhu bomushango lilolingwa neKhansili zwisinoda iSPOC(Special Procurement Oversight Committee) ilolingululwa
	Mumazhuba anokwana 62

	3.
	Kushandula banhu bamuda kutibuzila zwinhu bomushango linolingwa neKhansili zwinoda iSPOC(Special Procurement Oversight Committee) ilolingululwa
	Mumazhuba anokwana 95 

	4.
	Kushandula banhu bomubugalo bemishingo isimikukutu akale isinoda iSPOC(Special Procurement Oversight Committee) ilolingululwa
	Mumazhuba anokwana 65 

	5.
	Kushandula banhu bomubugalo bemishingo isimikukutu inoda iSPOC(Special Procurement Oversight Committee) ilolingululwa.
	Mumazhuba anokwana 95 

	6.
	Kushandula zwakumbilwa namapazu zwinotondeja indipo yezwinhu zwimuda kutengwa zwimo mudako mwechivumilano
	Mazhuba igumi


 



3. IBHAZU LYOLUBHANCHO LOBUNJINELA
Chilebo chechinangwa 
Kupa lubhancho lulokwelela pakushinga zwinolingana nokulungisa, kulondota akale nokubona kuti zwibakwa zwimubhancha banhu mubugalo. 
Unshingo webhazu 
	

	· Kulingana nokubhatwa zwibuyanana kweshambwa. 

	· Kulungisa nokulingana kokubhatwa zwibuyanana kwemigwagwa munshaji wokuna kwevula ihulwana.

	· Kulungisa nokubambanyila mashingilo nembhudililiso

	· Kubhata zwibuya zwatengwa zwikezha zwilizwinji nezwimwe zwishingiso

	· Kulungisa akale nokubhata zwibuya zwimunikiso zwilotulwa panokwendela nokugala banhu



Ibhazu yeli lilolingana nokuta mishingo inotobela 
Ibhazu linolingana nozwamapayipi nejinsimbi
	Chilabo
	Mashingilo
	Unshaji wokutiwa

	1
	Kulingana namapayipi asimukwendesa jivula zwibuya
	48 ma-awa

	2
	Kupambulwa kwamapayipi
	Mumazhuba 5-20 



Ibhazu linolingana nemigwagwa
	Chilabo
	Mashingilo
	Unsahji wokutiwa

	1
	Kugambika makodi  
	Imviki imbili

	2
	Kubiga bupya zwitondejeso zomungwagwa zwakavunika
	imviki

	3
	Kulungisa migwagwa yakalyika nevula
	Myeji mibili

	4
	Kulungisa panongwinila ivula imukunga palobakilwa
	Imviki imbili

	5
	Kuswika pose patazibiswa pachinyika tilinga kuti pachinyika zwilichini 
	Ma-awa matatu tazibiswa

	6
	Kuchenesa pose palobakilwa panongwinila ivula tibhisa zwilozuna
	Tubili mugole

	7
	Kulungisa bupya migwagwa
	Imviki 



Ibhazu lilolingana nezwibakwa
	Chilabo 
	Mashingilo
	Mazhuba alolingililwa kutiwa

	1
	Kupenyengula makwepele ezwibakwa zwilodilowa nokubambilwa 
	Izhuba limwempela

	2
	Kulingisisa zwilodilowa nokukwendelana kwazo nemilawo yezwibakwa 
	Izhuba limwempela

	3
	Kutondejana pachabakilwa 
i) Matangisilo
ii) Kutondejana kabili 
iii) Bugalo buna inkakabajano
	
Mazhuba matatu 
Mazhuba matatu
Mazhuba matatu


	4
	Kuzholinga matangisilo okubakwa
	Izhuba limwempela

	5
	Kulinga pamushanganiswa mapayipi esiweji
	Izhuba limwempela

	6
	Kugunchikana kwechibakwa chilodilowa pepepa
	Mazhuba makumi matatu



4. IBHAZU LINOLINGANA NAMAGALILO 
Chilebo chechinangwa 
· Kupa zwanana, zwitambulika, zwilipachena kubanhulume nokubanhukaji mumishingo yozwobuchilo, indayijo namagalilo alosiyanasiyana. 
Mishingo yebhazu yeli 
	· Kubambanyila bulyijano bwamapazu aFulumende naasi aFulumende mushango lilolingwa neKhansili 

	

	· Kubhaliswa kwezwikolo namakiliniki

	· Kutobeleja zwimutiwa nabegapo lisilyaFulumende.

	· Kubhatisisa kushinga kwamakilinika nobugalo bozwobuchilo bweKhansili.

	· Kukubusa nokulinga nezwinokwelela kutiwa kubulongwa bozwendayijo nozobuchilo

	· Kubhata nokululamisa zwemali zwamapazu

	· Kugala tikalinga zwibakwa zwamabhizimusi.

	· Kugala tikalingisisa chimo chobubuya bwevula.



Ibhazu yeli lilolingililwa kuta mishingo inotobela;
	Mishingo
	Unshobo wechibakwa
	Unshaji ulolingililwa

	Kupa bugalo
	Chibakwa chozwendayijo
	Mumweji kwava mukutiwa chivumilano nabeKhansili

	Kupa bugalo
	Chibakwa chozobuchilo
	Mumweji kwava mukutiwa chivumilano nabeKhansili

	Kupa bugalo
	Chondibo/Musika
	Mumweji kwava mukutiwa chivumilano nabeKhansili

	Kukwalila Kuwana isetifiketi lyokukwalisa kuvumilwa kokushingisa chibakwa
	Chibakwa chozwendayijo
	Mumazhuba mashanu namabili kwavumilwa nabebhazu banoshinga nozwezwibakwa

	Kukwalila Kuwana isetifiketi lyokukwalisa kuvumilwa kokushingisa chibakwa
	Chibakwa chozobuchilo
	Mumazhuba mashanu namabili kwavumilwa nabebhazu banolingana nozwezwibakwa

	Kukwalila kuvumilwa/kutambulwa 
	Chibakwa chozwendayijo
	Kushandula mumazhuba mashanu namabili okushinga

	Kukwalila kuvumilwa/kutambulwa 
	Chibakwa chozobuchilo
	Kushandula mumazhuba mashanu namabili okushinga

	Kukwalila kungwina muchivumilano MoUs
	NGOs
	Kushandula mumazhuba mashanu namabili okushinga

	Kusayina chivumilano MoUs
	NGOs
	Mumweji kwatiwa chivumilano nabeKhansili

	Kulungiswa kweAmbulensi
	Ambulensi
	Nokukambija payinoda kulungiswa

	Kulungiswa kwezwishingiso zokujima moto
	Kubugalo bwezwikolo nozwobuchilo
	Mumviki imbili kusanhu kwaswika izhuba lyalebwa kuti zwitiwe

	Kusengwa kwesumo kana zwizibiso mweji nomweji
	Kubugalo bwezwikolo nozobuchilo
	Kuswikila muzhuba lyegumi 10th lyomweji unotobela



5. IBHAZU LINOLINGANA NOZWESHANGO NOBUFUMI
Chilebo chechinangwa
Kuba igapo linolingana nokubhatwa zwibuya, kulondoteja ishango nobufumi bwalyo kutila kuti zwizwalwa zwinotobela zwibhanchikane nebo. 
Mishingo webhazu yeli
	· Kushingila pamwempela namamwe makapo anolingana nozweshango nobufumi penyaya jokubhatwa zwibuya kweshango.

	· Kupa isimba banhu bomubugalo pakushingisa nokubhata zwibuya bufumi.

	· Kubona kuti milawu yozweshango nobufumi imutobelejgwa nabanhu. 

	· Kulayija banhu kumisha pezhulu pokushingisa zwibuya bufumi kana zwichiwa.

	· Kulinga nokutabilijwa kusobhatwa zwibuya kobufumi.

	· Kubamba kushingiswa kwemali nokutabilija kusoshingiswa kwayo zwibuyamnana.

	· Kuba unkwali wegapo kana ikomiti yozobufumi.

	
	Kukwendeja kutiwa kwezwinokwelela kutiwa nePAC 

	· Kubhata zwibuya zwivumilano zwamakwalo okuvwima

	· 
	Kuzuna makodi makulwana

	· 
	Kulayija balimi

	· 
	Kukololwa kweminda 

	· 
	Kushinga nozweminchina


Ibhazu yeli lilolingana nokuta mishingo inotobela;
	chilabo
	Mashingilo
	Unshaji ulolingililwa

	1
	Kushandula zwizibiso zwePAC 
	30mins-1Hr

	2. 
	Kushandula kuchika kwamakodi aba makulwana
	Mugole tilolingilila kuzuna makodi mana (4).

	3.
	Kushandula zwizibiso zwabanotola unseche zvisipo pamulawu
	Mumaminiti makumi matatu

	4.
	Kukwalulula kwamaPAC layisensi
	 Makole matatu

	5.
	Kupila kwechilabo chilolingililwa
	Igole 

	6.
	Kulinga kokuvwima zwisipo pamulawu nokukwibwa kobufumi
	Zwikamu zwitatu mumyeji mitatu yegole


 



6. IBHAZU LINOLINGANA NOUTOKOLOJWA KOKUSHINGISWA KWEMALI
Chilebo Chechinangwa 
Kupa chibimbiso nokubhuzisisa zwilonika panazwilokwelela, nokutabilija bukukutu akale nobutongi bubuya mukati mweKhansili nokushingijana nabanolingana nokubhatwa kwemali, kutiwa nokupana maano mabuya. 
Mishingo yebhazu yeli 
	· Kupa chibimbiso mukushinga kubhata zwibuya zwitabilija kuswikilwa nobukukutu nokubuza butongi bubuya. 

	· Kuta ishakisiso nokubhuzisisa pezhulu pokubhata kobutongi, bukukutu nokutabilija bukukutu. 
· Kubhancha banolingana nokubhata nokushandula zwililijiko nezwizibiso zwabokuzhe zwabuzwa nabanolingana, kubhatwa nokululamiswa kwejimali.
· Kutobelela maano kana indangalilo jinabuchenjevu jatabujwa kuti tite nabebhazu linolingana nokubhatwa zwibuya kwemali.
· Kupenyengula zwobutongi zwomuKhansili. 



Ibhazu yeli lilolingililwa kuta zwinotobela;
	Chilabo 
	Mashingilo
	Unshaji ulolingililwa

	1
	Kuzibisa ibhazu lyozwokulingwa kwejimali pezhulu pokutobelelwa kokushingiswa kwejimali mumazhuba amutobela
	Kuzibiswa kuchinomweji umwempela mbeli

	2
	Kupejisa mapulojekiti ozwemali nokuzibisa banolingana nokubhata zwibuya imali
	Imviki inshanu

	3
	Kutobelela kuzhakijijwa kwamaano akabalebwa
	Kwapinda myeji mishanu nakamwempela

	4
	Kuzibisa banobhata zwibuya nekomiti inolingana nokubhatwa kwemali pezhulu pobubuya nokutabilija bukukutu nobutongi  muKhansili
	Mumyeji mitatu

	5
	Kushandula kunazwose zwimudiwa nabeKhansili
	Mazhuba mabili

	6
	Kubhancha ibhazu linolingana nokushinga nokubhata zwibuya kuna zwose zwalimuda
	Mazhuba mashanu

	7
	Kupenyengula butongi namasimba eKhansili
	Muzhuba lya 31 Gumiguli igole negole



Kushinga kwedu: Luzibo kuna batinobhancha 
	Chilabo
	Unshingo
	Unshaji ulolingililwa

	1
	Kutambulwa kwamafomu mapya tiwabiga mukompyuta
	Maminiti makumi

	2
	Kutambulwa kwamakwalo okupiwa kwendawu tiwabiga muKompyuta  
	Maminiti makumi

	3
	Kutambulwa kwama akawunti akamiswa achisinoshinga
	Maminiti makumi

	4
	Kukololwa koluzibo kunabatinobhancha
	Maminiti mashanu 

	5
	Kubwilizwa kwejimali jatambulwa
	Mazhuba makumi matatu

	6
	Kukololwa kokungwina nokubhiswa kwejimali
	Mazhuba makumi mashanu

	7
	Kukumbila chilabo chendipo inoda kubhadalwa chokupejeleja
	Mazhuba mabili

	8
	Kuzibiswa pezhulu pokuchilinganywa kwemishingo kusabekalingililwa
	Izhuba limwempela

	9
	Kuzibiswa pezhulu pokuchilinganywa kwemishingo kwabekalingililwa
	Mazhuba mabili 



ZWINANGWA NENDULAMO 
Zwinangwa zweKhansili kunabatinobhancha
· Kushingisa zwishingiso zwechibimbiso zwabatinobhancha zwinoshanganisila kutokoloja kulonika kutila kuti tiwane inshandulo kunabatinobhancha pezhulu pamashingilo edu. 
· Kulingulula inshandulo yatichabawana tisikopota inzila jokukubusa mashingilo edu
· Kundila mbeli tilondota, tilemekeja insiswa nenzila imbuya ikombeli kwegapo lyatinoshinga nalyo. 
Batinobhancha nezwinangwa
a) Indulamo jabatinobhancha 
· Indulamo yokubuza zwililijiko zwenu
· Indulamo yokulondota insiswa 
· Indulamo jokuwana lubhancho, kunda kubugalo bwamagalilo, nokuwana luzibo nenzila inota kuti yabo batinobhancha begutisikane. 

 
b) Zwinangwa zwabatinobhancha 
Kutila kuti timubhanche, tomukumbila kuti;
· Mulemese bashingi bedu 
· Kutipa luzibo nezwilokwalwa zwatichabeda munshaji watichabaleba.
· Kutizibisa pezhulu pezwashanduka kubhazu lyenu nonshaji inshanduko yeyo payatikana.
· Amutokwelela kutipa zwipo kana imali zwayo, azwitovumilwa
Kuzwipila kumishingo nezwinokwelela kutiwa
Kuzwipila kwedu kumupandulula chikamu chokushinga kubuya akale nokulingilila kuti tibhanche banhu namamwe makapo nenzila ichabashantisa. 
Kulebelekesana 
Kana tilebelekesana, tichata zwinotobela;
· Kuzwileba kuti ndisu bani
· Kumulemesa, kuzwideleja akale nokumutondeja bumhizha bonshingo 
· Kutondeja kusoba nebhazu, kusoshaluja akale nokubimbika
· Kupandulula luzibo lunowhisisika, lulokwelela akale nonshaji kana kuti kumubhancha kuti muluwane luzibo yolo.
· Kunanzelela mabonelo alosiyanasiyana
· Kuvuma kubhuzwa nozwemali akale nokutobeleja kushinga kubuya kwamabhizimusi 
Kupa inshandulo, zwibuya, zwililijiko akale namabonelo.
Totambula zwibuya zwamunolebeleka, zwililijiko akale namabonelo enu. Yezwi zwingaba;
· Zwibuya zwawakashangana nazo
· Zwawunotibuja utikolola paloleswa kutila kuti tikubuse mashingilo edu ebe mabuya
· Kana usijagutisikana nonshingo watakutila, kana umuwha kuti awujabhatwa zwibuya nasu kana kuti nomwe wabekupa lubhancho emilila isu.

Kulingulula:
1. Mulawu yoyu wokushinga uchalingululwa kwaswika makole mashanu akale pakaba  nechinangwa kana chisoko chimwe chichamuka chokuchilingulula. 

Mulosungunuka kutishanyila, kutifonela kana kutikwalila pechilabo chilopiwa mudako.  
Mungabiga akale mabonelo enu mukabhokesi kalotulwa pe adilesi inotobela
















		Hwange Rural District Council
Lukosi Service Centre
Stand 119, Lukosi
Hwange
Zimbabwe
0772477804

Kamativi Sub Office
Cell : 0777704988

Dete Sub Office
Cell 0773209984

Problem Animal Control (PAC) 

Ambulance Services 
0773720970
0782362365
0774955766


Fire services 
0782382352
0780213947
0774955766


Tel : +263 8128 22541
Email address : hwangeruraldc@gmail.com
https://whatsapp.com/channel/0029VbAHbyYJP20zXth9AD3R
https://www.facebook.com/share/1FbWXnYVcx/

Website : www.hwangerdc.co.zw 

